stanford-oval/wikipedia huggingface dataset:
קפריסין במשחקים הפאראלימפיים

קפריסין השתתפה לראשונה במשחקים הפאראלימפיים בסיאול (1988), ומאז משתתפת במשחקים דרך קבע. במשחקי החורף לא נטלה קפריסין חלק מעולם.
קפריסין זכתה במדליה הפאראלימפית הראשונה שלה במשחקים הפאראלימפיים באתונה בשנת 2004.
כל המדליות בהן זכתה המדינה מ-2004 ועד 2020, נקטפו על ידי שני ספורטאים. השחיינית קרולינה פלנדריטו זכתה בשלוש מדליות זהב, מדליית כסף ושתי מדליות ארד, והאתלט אנטוניס ארנסטי הוסיף שתי מדליות כסף.
מדליות לפי אולימפיאדה > משחקי הקיץ

| אולימפיאדה | זהב | כסף | ארד | סה"כ |
| --- | --- | --- | --- | --- |
המשחקים הפאראלימפיים סיאול (1988): 0
המשחקים הפאראלימפיים ברצלונה (1992): 0
המשחקים הפאראלימפיים אטלנטה (1996): 0
המשחקים הפאראלימפיים סידני (2000): 0
| המשחקים הפאראלימפיים אתונה (2004) | 1 | 0 | 0 | 1 |
| המשחקים הפאראלימפיים בייג'ינג (2008) | 1 | 2 | 1 | 4 |
| המשחקים הפאראלימפיים לונדון (2012) | 0 | 1 | 0 | 1 |
המשחקים הפאראלימפיים ריו דה ז'ניירו (2016): 0
| המשחקים הפאראלימפיים טוקיו (2020) | 1 | 0 | 1 | 2 |
| סה"כ | 3 | 3 | 2 | 8 |
ראו גם

קפריסין במשחקים האולימפיים
קפריסין במשחקים האולימפיים לנוער
רב הונא בריה דרב נתן

רב הונא בריה דרב נתן (=בנו של רב נתן) - אמורא בבלי בדור החמישי והשישי של תקופת האמוראים, שכיהן בתפקיד ראש הגולה והיה ראש ההנהגה המדינית של היהודים בבבל. צאצא למשפחת ראשי הגולה, המיוחסת לדוד המלך. למד תורה אצל רב פפא ואצל אמימר, וזכה אף לשבת לפני רבא בישיבה. תקופת כהונתו כראש הגולה חופפת את ימיו של רב אשי כראש ישיבת סורא. רב הונא בר נתן עמד בקשרים עם מלך האימפריה הסאסאנית, יזדגרד הראשון, ששלט בתקופה זו בבבל ויחסו ליהודים היה טוב מאוד, והיה ממקורביו ומבאי ביתו.
יש חוקרים שמבדילים בין שני דמויות שונות: "הונא בר נתן" שחי בדור השישי של תקופת האמוראים ו"רב הונא בר נתן" שחי בדור הרביעי והחמישי של תקופת האמוראים.
לימודיו

בצעירותו זכה רב הונא בר נתן ללמוד אצל רבא. רבותיו היו רב פפא ואמימר, ועימם דן בהלכה, על פי מקורות שונים בתלמוד הבבלי. באחד המקורות מסופר שביקר בביתו רב פפא רבו וסעד אצלו.
מצעירותו נקרא רב הונא. אביו, רב נתן, שנמנה גם הוא על החכמים, מוזכר בתלמוד מספר פעמים כ"רב נתן אביו של רב הונא".
חברו ותלמידו של רב הונא בר נתן היה רב אשי, אשר מסר בשמו בתלמוד הבבלי מאמרים אחדים, בהלכה ובאגדה.
אמימר, רבו, התיר לו לשאת אישה מהעיר מחוזא, אף על פי שאינה נכללת בתחום שידוע כבעל ייחוס. הוראה זו של אמימר באה בעקבות דברים שלמד אצל רב זביד מנהרדעא, ש"כל הארצות הן בחזקת כשרות", כלומר אין לחשוש שהייחוס פגום מחמת נישואין אסורים שייתכן שהיו בדורות קודמים.
ראש הגולה בבבל

ראש הגולה היה ראש ההנהגה המדינית של היהודים בבבל והסמכות העליונה לעניינים פנים-יהודיים. משרה זו הוחזקה בידי משפחה המיוחסת לדוד המלך, ליהויכין מלך יהודה ולזרבבל בן שאלתיאל. לרוב הוכר ראש הגולה על ידי השלטון כנציג היהודים. משרת ראש הגולה בבבל עמדה במקביל למשרת נשיא הסנהדרין שבארץ ישראל, ולעיתים התואר "נשיא" בתלמוד מכוון לראש הגולה. רב הונא בריה דרב נתן היה ראש הגולה במקביל לימים שעמד רב אשי בראשות ישיבת סורא ובראש חכמי בבל.
ראש הגולה בבבל > בחצר המלך יזדגרד

רב הונא בר נתן היה ממקורביו של מלך האימפריה הסאסאנית, יזדגרד הראשון, שהיה ידוע ביחסו הטוב ליהודים. על פי המסופר בתלמוד, חכמי הדור - אמימר, מר זוטרא ורב אשי - היו רגילים לבוא לחצרו של המלך יזדגרד, שנקרא בתלמוד "אזגור מלכא" או "איזגדר מלכא".
ראש הגולה, רב הונא בר נתן, היה ממקורביו של המלך יזדגרד, והיה חביב עליו. דוגמה לכך היא פעם אחת שרב הונא עמד לפני המלך יזדגרד, ואבנטו (של רב הונא) היה חגור למעלה ממתניו. המלך יזדרגד יישר את האבנט על מותניו של רב הונא, ואמר לו: "ממלכת כהנים וגוי קדוש" כתוב עליכם, וצריכים אתם להתנהג בתפארת של הכהנים, שאבנטם על מותניהם! על סיפור זה הגיב אמימר ואמר לרב הונא בר נתן: התקיים בך הפסוק "והיו מלכים אומנייך".
ראש הגולה בבבל > כפוף לרב אשי

רב אשי כיהן כראש ישיבת סורא שבמתא מחסיא, וכל חכמי הדור היו כפופים לו כמנהיג הרוחני של הדור כולו. גם ראש הגולה, רב הונא בר נתן, נהג כך, והיה כפוף לרב אשי. על כך מסר רב שרירא גאון באיגרתו:
התלמוד המספר על מועד פטירתו של רב אשי מזכיר את שמו של ראש הגולה:
משמעות הדבר, כפי שמקובל להבין זאת, היא שהגיע זמנו של רב הונא בר נתן להיות בעל הסמכות העליונה והבלעדית של היהודים ("תורה וגדולה במקום אחד"), ובחייו של רב אשי היה ראש הגולה כפוף לו, ועל כן אי אפשר לאחר את זמן פטירתו של רב אשי. זו הגישה המקובלת, אולם יש מן החוקרים שניסו להסביר שרב הונא בר נתן היה ראש הישיבה אחרי רב אשי, אלא שהבנה זו סותרת את הנאמר באגרת רב שרירא גאון. לפי השערה אחרת נפטר רב הונא בר נתן בתוך ימי רב אשי ולא אחריו, ו"בר נתן" שמוזכר לגבי פטירת רב אשי אינו רב הונא אלא מרימר, שהיה ראש ישיבת סורא אחרי רב אשי, ולפי דעה זו היה אחיו של רב הונא בר נתן. לפי הגישה המקובלת, שהובאה לעיל, אכן האריך רב הונא בר נתן ימים, ואמנם לפי הנאמר בספר הכריתות (שנכתב בידי רבי שמשון מקינון, מבעלי התוספות), נפטר רב הונא בשנת ד'ר"ב (442), כ-15 שנה אחרי רב אשי, שלפי איגרת רב שרירא גאון נפטר בשנת ד'קפ"ז (427 לערך).
מתורתו

דבריו המובאים בתלמוד כוללים בעיקר משא ומתן תלמודי-הלכתי עם רבותיו ועם חכמי דורו, והערות למהלך התלמודי בסוגיות שונות. מאמרים אחדים שמסר מובאים בתלמוד, וביניהם:
כל מה שיאמר לך בעל הבית עשה, חוץ מ"צא".
אמר לו רב הונא בר נתן לרב אשי: מאי דכתיב (=מהו פירוש הפסוק): "קינה ודימונה ועדעדה"? אמר לו (רב אשי): מתוותא דארץ ישראל קחשיב (=ערי ארץ ישראל מונה הפסוק). אמר לו (רב הונא): אטו אנא לא ידענא דמתוותא דארץ ישראל קא חשיב (=וכי אני אינני יודע שאת ערי ארץ ישראל הוא מונה)? אלא רב גביהא מארגיזא אמר בה טעמא (על דרך המדרש): כל שיש לו קנאה על חבירו ודומם - שוכן עדי עד עושה לו דין. אמר לו (רב אשי): אלא מעתה, "צקלג ומדמנה וסנסנה" - הכי נמי (מה תדרוש כאן)?! אמר לו (רב הונא): אי הוה רב גביהא מבי ארגיזא הכא, הוה אמר בה טעמא (לו היה כאן רב גביהא, היה אומר דרשה על הפסוק).
אמר רב אשי: אמר לי רב הונא בר נתן: הכי אמר אמימר: האי שטרא פרסאה דחתימי עליה סהדי ישראל, מגבינן ביה ממשעבדי. בתרגום: שטר פרסי, הכתוב בשפה הפרסית, וחתומים עליו עדים יהודיים - מגבים בו מנכסים משועבדים (מקרקעות שהיו ביד הלווה בשעת ההלוואה, ואחר כך מכרם לאחרים; כדין שטר חוב רגיל).
רב הונא בריה דרב נתן נקלע לביתו של רב נחמן בר יצחק. אמרו לו: מה שמך? אמר להם: רב הונא. אמרו: יישב אדוני על המיטה. ישב. נתנו לו כוס, קיבל אותו בחד זימנא (ולא סירב בתחילה דרך נימוס), ושתה אותו בשתי פעמים (בשתי לגימות), ולא היסב פניו מהם (אלא שתה לעיניהם). אמרו לו: מדוע קראת לעצמך רב הונא? אמר להם: בעל השם אני (=מקטנותי כך קוראין לי 'רב הונא' - רש"י). מדוע כשאמרו לך לשבת על המיטה ישבת (ולא ישבת על גבי קרקע ולא על גבי ספסל, כנהוג)? אמר להם: כל מה שיאמר לך בעל הבית עשה, חוץ מ'צא'. מדוע כשנתנו לך כוס קיבלת אותו בפעם אחת? אמר להם: מסרבין לקטן (מלקבל דבריו עד שיפציר בו), ואין מסרבין לגדול (ומפאת כבודכם לא סירבתי). מהו הטעם לכך ששתית את הכוס בשתי לגימות? אמר להם: ששנינו בברייתא: השותה כוסו בבת אחת - הרי זה גרגרן, שניים - דרך ארץ, שלושה - מגסי הרוח. מדוע לא החזרת פניך? אמר להם: "כלה הופכת פניה" שנינו (=במשנה נאמר על הכלה, שרשאית היא לאכול את קרבן הפסח בהסבת הפנים, אם היא מתביישת לאכול באופן רגיל בחברת משפחת בעלה; אבל האיש אינו מתבייש לאכול ולשתות כרגיל בלא הסבת פנים).
רבייה תאית

שלושת סוגי הרבייה התאית. בתחתית המיוזה ניתן לראות שני תאי רבייה (תא זרע וביצית) מתאחדים ליצירת צאצא
רבייה תאית היא תהליך החלוקה של תאי יצורים חיים.
מבחינים בין שלושה סוגים של רבייה תאית:
פליגה (חלוקה בינארית): אופן רבייה אל-זוויגית המשמש יצורים פרוקריוטיים (יצורים חד תאיים חסרי גרעין). הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. היא מסתיימת בחלוקת הציטופלזמה. רבייה באמצעות פליגה מאפשרת גידול אוכלוסין בקצב מעריכי. חיידקי קולי למשל מתחלקים כל כעשרים דקות בסביבת מחיה מיטבית.
מיטוזה: אופן רבייה אל-זוויגית המתרחש בתאים איקריוטיים סומטיים, שהם הרוב המכריע של התאים האיקריוטיים, וביצורים אקריוטיים חד-תאיים. רבים משתמשים במונח "חלוקת התא" בהתכוונם למיטוזה, אך שימוש זה, אשר מתעלם משני סוגי החלוקה האחרים, שגוי. גם במיטוזה, כמו בפליגה, נוצרים שני תאי-בת זהים, אך מנגנון החלוקה סבוך בהרבה מאשר בפליגה, שכן בתאים איקריוטיים ישנם מספר כרומוזומים וקיים צורך לוודא כי לאחר שכפולם כל עותק של כל כרומוזום ימצא את דרכו אל כל אחד משני תאי-הבת. פליגה היא ככל הנראה המקור ההתפתחותי למיטוזה.
מיוזה: סוג זה של רבייה תאית מתרחש אך ורק ביצורים איקריוטיים המתרבים ברבייה זוויגית. ביצורים רב-תאיים מתרחשת המיוזה אך ורק בתאי הרבייה הלא-בשלים של היצור; בבעלי חיים, למשל, תאי הרבייה הם תאי נבט המתפתחים לתאי הזרע בזכרים וביציות בנקבות. תוצאתה של המיוזה היא ארבעה תאי-בת בעלי מערכת בודדת של כרומוזומים - n כרומוזומים (במקום המערכת הכפולה הקיימת בתאים סומטיים - 2n כרומוזומים).
יש להבדיל בין רבייה תאית ורבייה פיזיולוגית; האחרונה מתייחסת לתהליך היווצרותו של צאצא של יצור כלשהו. במקרה של יצורים חד-תאיים, הרבייה התאית זהה לרבייה הפיזיולוגית (ולמעשה לא נהוג לייחס רבייה פיזיולוגית ליצורים אלו), אך ביצורים רב-תאיים קיימת הבחנה ברורה בין החלוקה של כל תא ותא בגוף, תהליך המביא לגדילה, תיקון והתחדשות רקמות, ובין היווצרותו של צאצא חדש (שהוא יהיה רב-תאי כמו הוריו).
ראו גם

מחזור התא
שכפול עצמי
חמד גנאים

חמד גנאים (בערבית: حمد غنايم; תעתיק מדויק: חמד ע'נאים, נולד ב-8 ביולי 1987) הוא כדורגלן עבר ערבי-ישראלי אשר שיחק בעמדת הקשר ההתקפי .
קריירה

גנאים התחיל את הקריירה שלו במחלקת הנוער של בני סכנין. בעונת 2004/2005 ערך את הופעת הבכורה שלו בקבוצה הבוגרת של המועדון, במשחק נגד מ.ס. אשדוד. בעונת 2005/2006 ירדה סכנין לליגה הלאומית ורוב שחקניה עזבו, לכן גנאים קיבל את ההזדמנות בהרכב. ב-19 באוגוסט 2006 הבקיע את שער הבכורה שלו בקריירה, בניצחון 0-2 נגד הפועל חיפה במסגרת גביע הטוטו, ובסיום העונה חזרה סכנין לליגת העל.
במחזור הראשון של עונת 2007/2008 הבקיע גנאים את שער הבכורה שלו בליגת העל, שהיה השער הראשון של סכנין לעונה זו, אחרי 47 שניות נגד מכבי חיפה, במשחק שהסתיים בניצחון 0-1. את העונה סיים גנאים עם חמישה שערים בליגה ושני שערים בגביע הטוטו. בעונה שלאחר מכן כבש שלושה שערי ליגה, ובעונת 2009/2010 שוב הבקיע חמישה שערי ליגה, כולל צמד ראשון בקריירה, בניצחון 0-2 נגד מכבי אחי נצרת. בשנתיים שלאחר מכן הבקיע שני שערי ליגה בכל עונה, ובעונות 2012/2013 ו-2013/2014 הבקיע שלושה שערי ליגה בכל עונה. בעונת 2014/2015 הבקיע רק שער אחד בגביע הטוטו, ולא כבש בליגת העל.
ב-21 ביולי 2016 עזב את בני סכנין לאחר 12 שנה, וחתם בשבאב אל-ח'ליל הפלסטינית.
ב-19 באוקטובר 2017 חזר לישראל וחתם בהפועל אכסאל מליגה א'. ב-1 באוקטובר 2018 חתם בהפועל כאוכב מליגה א'.
ב-16 ביולי 2019 גנאים חתם במ.ס. דבורייה.
בדצמבר 2019, גנאים חתם במכבי טמרה. שנה לאחר מכן חתם בצעירי סכנין.
בקיץ 2021 חתם בהפועל עראבה.
מזח סנטה מוניקה

| --- | --- |

 מידע כללי
 על שם:  סנטה מוניקה 
 אורך:  1,651.5 רגל 
 רוחב:  301.2 רגל 
 הקמה
 תקופת הבנייה:  ? – 9 בספטמבר 1909 
 מיקום
 מדינה:  קליפורניה קליפורניה
 עיר:  סנטה מוניקה
 רובע:  מחוז לוס אנג'לס
 אתרים:  Pacific Park
 קואורדינטות:  34°00′31″N 118°29′55″W﻿ / ﻿34.008611111111°N 118.49861111111°W﻿ / 34.008611111111; -118.49861111111
 www.santamonicapier.org
 he
 
הכניסה לפארק השעשועים פאסיפיק שעל המזח
המזח של סנטה מוניקה (באנגלית: Santa Monica Pier) הוא אתר תיירותי מרכזי הממוקם בחוף סנטה מוניקה, קליפורניה. הוא משתרע לאורך של כ-1,600 מטרים וממוקם בסמוך לעיר לוס אנג'לס. המזח נחשב לאחד האתרים המוכרים והפופולריים ביותר באזור החוף המערבי. המזח נבנה במקור כדי לשמש כתחנת מים מתוקים לעיר, אך עם השנים הפך למוקד בידור ופנאי. כיום הוא מציע מגוון רחב של אטרקציות, כולל פארק שעשועים, מסעדות, דוכנים, פעילויות ספורט ימי. בנוסף החוף הסמוך מציע אזורי רחצה, ומושך אליו מבקרים רבים.
היסטוריה

המזח של סנטה מוניקה נפתח לראשונה בשנת 1909, ונבנה במקור במטרה לשמש כתחנה למים מתוקים עבור העיר סנטה מוניקה. המזח נבנה בשיטה של עצים מהחוף, והיה חלק מהתפתחות התשתיות בעיר. בשנת 1916 המזח שינה את ייעודו והחל לשמש כמוקד בידור ופנאי. נוסדה בו כיכר סוסים, שהייתה אחת האטרקציות הראשונות במזח. בשנות ה-20 נוסדו במזח אטרקציות נוספות, כולל פארק שעשועים, שהפך את המזח למקום פופולרי לבילוי. בשנות ה-30 הוקם פארק השעשועים "Pacific Park", שהכיל רכבת הרים, מגלשות ופעילויות נוספות. במקביל, המזח החל למשוך אליו מבקרים לא רק מהאזור המקומי אלא גם מתיירים מרחבי ארצות הברית.
במהלך מלחמת העולם השנייה, המזח שימש תפקיד אסטרטגי, כאשר חלק מהמתקנים שימשו כתחנות לתמיכה במאמץ המלחמתי. לאחר המלחמה, המזח חזר לתפקודו כאתר נופש. בשנות ה-80 וה-90, המזח סבל מבעיות תחזוקה והזנחה. בעשור השני של המאה ה-21, המזח עבר רנסאנס, כאשר הוא הפך לאחד האתרים התיירותיים הפופולריים ביותר בקליפורניה.
אתרים > Pacific Park

פארק פסיפיק הוא פארק שעשועים הממוקם במזח של סנטה מוניקה, קליפורניה. הפארק מציע מגוון רחב של מתקנים ופעילויות המתאימים לכל הגילאים, ומשתלב באווירה הקליפורנית הייחודית של החוף. פארק פסיפיק נפתח בשנת 1996 ונחשב לאטרקציה מרכזית במזח, מושך אליו מבקרים מקומיים ותיירים כאחד. פארק פסיפיק מארח מספר אירועים במהלך השנה, כולל מופעים חיים ופסטיבלים קהילתיים. במהלך הקיץ, מתקיימים מופעים מוזיקליים והקרנות סרטים תחת כיפת השמיים.
אתרים > חוף רחצה

חוף סנטה מוניקה הוא חוף רחצה הממוקם בסמוך למזח של סנטה מוניקה, ומשתרע לאורך של כ-3.5 מיילים (כ-5.6 קילומטרים). הוא נחשב לאחד החופים הפופולריים ביותר באזור לוס אנג'לס, ומושך אליו תיירים ותושבים כאחד.
ניהול ושותפות מקומית

המזח של סנטה מוניקה מנוהל על ידי מחלקת הפארקים והנופש של עיריית סנטה מוניקה. העירייה אחראית על תחזוקה, פיתוח ושדרוג המתקנים והאטרקציות במקום. בנוסף, קיימת שותפות עם עסקים פרטיים המפעילים מסעדות וחנויות במזח, ובכך תורמים לכלכלה המקומית. כדי לשמור על האיכות והאטרקטיביות של המזח, העירייה מקיימת תוכניות שימור ופיתוח, הכוללות סדנאות קהילתיות והזדמנויות לשיתוף פעולה עם תושבים ועסקים.
הערות שוליים

↑  History, Santa Monica Pier (באנגלית אמריקאית)
↑  Santa Monica Pier | Pier Parking, Activities, Directions & Info, Visit Santa Monica (באנגלית אמריקאית)
↑  Pacific Park at Santa Monica Pier | Santa Monica Amusement Park, Visit Santa Monica (באנגלית אמריקאית)
↑  Santa Monica Beach Guide | Santa Monica State Beach, Visit Santa Monica (באנגלית אמריקאית)
↑  Partnerships, Santa Monica Pier (באנגלית אמריקאית)
| --- | --- |
בקרת זהויות :  NLI: 987007541833905171  LCCN: sh91005873  VIAF: 315146767   WorldCat (עם VIAF): 315146767
סקאזי

ערך זה עוסק ביוצר מוזיקה אלקטרונית. אם התכוונתם לתקן להעברת נתונים, המכונה "סקאזי", ראו .
| --- | --- |
הסמליל של אשר "סקאזי" סויסה
הסמליל של אשר "סקאזי" סויסה
 לידה:  8 ביולי 1975 (בן 49) ירושלים
 מוקד פעילות:  ירושלים, ישראל ישראל
 תקופת הפעילות:  מ-1998 
 סוגה:  טראנס פסיכדלי, טכנו מלודי, פרוגרסיב האוס
 חברת תקליטים:  Chemical Crew, HOMmega, Helicon, Reborn, Spinnin, Armada, Dahrma, Balckhole recording, Siona records
 פרופיל ב-IMDb
סקאזי (באנגלית: Skazi; נולד ב-8 ביולי 1975) הוא שם הבמה של אשר סויסה, יוצר מוזיקה אלקטרונית ישראלי.
ביוגרפיה > חיים אישיים

במהלך צילומי הסדרה מחוברים הציע לזוגתו דאז, הדוגמנית אווה לימסוב, להביא ילד לעולם תוך חתימת הסכם הורות או להינשא לה בכפוף להסכם ממון. לדבריו, סבל מהטרדות מיניות.
בשנת 2022 הפך לראשונה לאב, לאחר לידת בתו אריה טורם סויסה מבת זוגו שיר טורם. בספטמבר 2023 הציע נישואים לבת זוגו שיר. במאי 2024 נולדה להם ביתם השנייה. מתגורר בראשון לציון.
סקאזי נוהג לתעד את חייו ברשתות חברתיות ומתפעל מספר חשבונות המונים יחד למעלה מ-1.1 מיליון עוקבים.
דיסקוגרפיה

Animal - 2000
Zoo1 - 2001
Storm - 2002
Most Wanted - 2003
Zoo2 - 2003
Zoo3 - 2004
Animal In Storm - 2004
Total Anarchy - 2006
My Way - 2012
2014 - zoom in the mix
2015 - psyscreption
2015 - Spin
הערות שוליים

1 2  הדס בשן, ‏"חשבתי לעשות ילד לבד, להיות חד הורי, ולמצוא מטפלת שתשמור עליו כשאני בחו"ל", באתר ‏מאקו‏, 18 במאי 2016
↑  גאיה קורן, "הבחורה שתתפוס אותי תהיה הכי מאושרת בעולם", באתר ynet, 28 ביוני 2017
1 2  ליאת רון, ‏סקאזי: "רק היום אני מתחיל להבין כמה אני מצליח בעולם", באתר גלובס, 10 באוקטובר 2011
1 2  אדם סרור‏, סקאזי: "סבלתי מהטרדות מיניות מנשים", באתר וואלה, 19 בינואר 2017
1 2 3 4 5  טלי מחלב, סקאזי הולך עד הסוף, במגזין סיגאר
↑  ליאת רון, ‏סקאזי: "ממוסחר זה מעולה, הגעת לכל השכבות", באתר ‏מאקו‏, 20 באוקטובר 2011
↑  yesVOD, נוי והדר: סקאזי מגיע לניידת של מד"א, ‏22 בדצמבר 2014
↑  Elliot Sachs, Tomorrowland 2014 Reveals Full 2 Weekend Line Up, ‏08 במאי 2014 (באנגלית)
↑  Ryan Middleton, Tomorrowland Brasil 2015 Lineup Phase 1, ‏02 פברואר 2015 (באנגלית)
↑  Christian Naccarato, Tomorrowland Announces Multiple Stage Lineups, ‏09 במאי 2017 (באנגלית)
↑  מחוברים, איך עושים ילד בלי הסכם?, באתר HOT, ‏22 באוגוסט 2012
↑  גאיה קורן, "אני כולי שריר ענק": איך סקאזי שומר על כושר?, באתר ynet, 19 בפברואר 2013
| --- | --- |
בקרת זהויות :  MusicBrainz: 8d62a782-3c12-4067-9bce-80fd91ddd5c0
נורית גפן

| --- | --- |

גפן, 1992
 לידה:  10 באוקטובר 1944 (בת 80) המנדט הבריטי רמת גן, פלשתינה (א"י)
 שם לידה:  נורית מקובר
 מדינה:  ישראל ישראל
 בן זוג:  יהונתן גפן
 צאצאים:  שירה גפן, אביב גפן
 פרופיל ב-IMDb
נורית גפן (נולדה ב-10 באוקטובר 1944) היא אשת טלוויזיה, יחצ"נית, מפיקה ושחקנית ישראלית.
ביוגרפיה

נולדה בשם נורית מקובר ברמת גן, טרם קום המדינה, לברוך וגאולה מקובר. משפחת אביה מפולין ומשפחת אימה מסוריה. בגיל 16 החלה לצאת עם יהורם גאון, אך לאחר כשנתיים וחצי נפרדו.
בנעוריה סבלה מעקמת ועברה ניתוח בגיל 17. עקב כך שוחררה משירות בצה"ל.
בשנת 1969, בגיל 25, נישאה ליוצר יהונתן גפן בחצר ביתם של משה דיין ורות דיין. ב-1971 נולדה בתם, הסופרת והשחקנית שירה גפן, ובשנת 1973 נולד בנם, המוזיקאי אביב גפן.
בשנות השבעים נהפך בית המשפחה למוקד חשיפה, וקשיי משפחתה של גפן היוו עניין תקשורתי רב בעיתונים כמו "העולם הזה". לאורך השנים נהפכה גפן לדמות ציבורית, כשהתראיינה רבות על משפחתה הידועה, והודתה על תפקודה הלא יציב כאם לילדיה. גם גירושיה מיהונתן גפן היו מקור לעניין תקשורתי רחב.
בשנת 1979, בגיל 35, נרשמה ללימודי פילוסופיה והיסטוריה של המזרח התיכון באוניברסיטת תל אביב, והשלימה תואר ראשון. במקצועה, גפן היא מפיקת טלוויזיה ויחצ"נית, ושימשה חברת מערכת בערוץ השני ובערוצי הכבלים במשך למעלה משלושים וחמש שנה.
בשנת 1993 השתתפה בקליפ של בנה לשיר "בוכה על הקבר".
בשנת 2003 השתתפה בסרט "זהירות מצלמה" לצד יהודה ברקן וג'וזי כץ. באותה שנה השתתפה בסרט תיעודי על חיי בנה, "אביב", שרובו ערוך מחומר אותו צילמה בעצמה יחד עם בנה לאורך הנקודות החשובות בקריירה שלו.
בשנת 2005 שיחקה בסדרת הטלוויזיה של גור בנטביץ' "בסימן ונוס" לצד גורי אלפי, נטע גרטי ויהודה לוי.
בשנת 2007 השתתפה בסדרת הטלוויזיה "הבלוגרים", אשר שודרה בערוץ הילדים.
בשנת 2018 השתתפה בתוכנית המציאות התיעודית "אף פעם לא מאוחר" ששודרה ברשת 13.
בשנת 2021 גילמה את דליה בסדרת הטלוויזיה "הד קולך". החל מאותה שנה משמשת כפאנליסטית קבועה בתוכנית "גלית ואילנית".
בשנת 2022 החלה להגיש את הפודקאסט "באות בזמן" מבית "All•in" עם הבמאית והמפיקה דליה גוטמן, עד פרישתה באוקטובר 2023.
בשנת 2024 השתתפה כיועצת בתוכנית הטלוויזיה "מוקד 11" ששודרה בכאן 11. באותה שנה החלה גם להגיש את הפודקאסט "מעניין לי את הסבתא" יחד עם נכדה, דילן גפן.
הערות שוליים

↑  https://www.ishim.co.il/p.php?s=נורית_גפן
↑  סוכן תרבות, באתר www.facebook.com
↑  בדרך של שירה: ראיון עם נורית גפן, ערוץ היוטיוב של סלונה, 30 ביולי 2014
↑  ענת אור, נורית גפן - היחצ"נית של ערוץ 8 בכבלים, באתר הארץ, 9 במאי 2007
↑  מיכל פלטי, ילד טוב בסך הכל, באתר הארץ, 12 במרץ 2003
↑  דבורית שרגל, גלישת תוכן, באתר הארץ, 29 ביוני 2007
↑  באות בזמן, באתר Buzzsprout
↑   מורן שריר, בגיל 78, דליה גוטמן ונורית גפן מגישות את הפודקאסט הלוהט בישראל, באתר הארץ, 23 בפברואר 2023
↑  שגיא בן נון‏, "התעייפתי, רוצה חופש": נורית גפן עוזבת את הפודקאסט עם דליה גוטמן, באתר וואלה, 16 באוקטובר 2023
↑  כדי שהקו יסמן הורות הוא צריך לרדת למטה
↑  בחלק מהמקרים משך הנשואין מופיע מעל הקו
1 2 3 4 5  כאשר אדם עוסק ביותר מתחום אחד שבתרשים, צבע הרקע יהיה לפי תחום עיסוקו המשמעותי ביותר.
↑  נושא משרה ציבורית בכירה או היה אישיות ציבורית בעלת חשיבות היסטורית.
| --- | --- |
בקרת זהויות :  NLI: 987012278077005171  VIAF: 2952167807384418130007   WorldCat (עם VIAF): 2952167807384418130007 
נורית גפן לצדו של בעלה לשעבר יהונתן גפן
נורית גפן והמפיק דני פארן בעת עבודתה כמפיקה
הלקסיקון היהודי

|  מידע כללי |
| --- | --- |
 שפת המקור:  גרמנית 
 סוגה:  אנציקלופדיה 
 נושא:  מדעי היהדות, היסטוריה של עם ישראל, יהדות 
 הוצאה
 הוצאה:  Jüdischer Verlag 
 מקום הוצאה:  ברלין 
 תאריך הוצאה:  1927 
 
הלקסיקון היהודי (גרמנית: Jüdisches Lexikon), ובשמו המלא: "הלקסיקון היהודי: מדריך אנציקלופדי לידע יהודי" (Jüdisches Lexikon: ein enzyklopädisches Handbuch des jüdischen Wissens) הוא לקסיקון יהודי בשפה הגרמנית שהופיע בהוצאת היידישער פערלאג בברלין בירת גרמניה בשנים 1927–1930.
הלקסיקון, בן ארבעה כרכים (הרביעי מורכב משני חלקים), הוא עודנו הלקסיקון היהודי הכללי המעמיק והמקיף ביותר בשפה הגרמנית. "הביוגרפיה הלאומית היהודית הגדולה" שחיבר שלמה וינינגר אמנם עולה עליו בהיקף, אך זהו לקסיקון ביוגרפי בלבד. יוזמה אנציקלופדית נוספת בשפה הגרמנית, אנציקלופדיה יודאיקה, הופסקה עם עליית הנאצים לשלטון.
הלקסיקון נערך על ידי גאורג הרליץ וברונו קירשנר, בהשתתפות איסמר אלבוגן, ובהכנתו השתתפו יותר מ-230 אינטלקטואלים יהודים נודעים,  בהם יוסף מייזל (גר'), אהרון סנדלר, מקס סולובייצ'יק, פליקס טיילהבר, רוברט ולטש, מיכאל ברקוביץ, נתן מיכאל גלבר והרב מקס וינר.
ישנם חוקרים הסבורים כי התעמולה הנאצית בגרמניה עסקה ברדיפה אנטישמית של צ'ארלי צ'אפלין בהסתמכה באופן שגוי על הערך עליו בלקסיקון, שבו נכתב על צ'אפלין כך: "אחד מגדולי השחקנים בדורנו. נולד בשנת 1889 למשפחה יהודית ממזרח אירופה, טוֹנְשְׁטֵיין [Thonstein], שהיגרה לאנגליה באמצע המאה ה-19. בלצונו הוא מצייר את הצער הנצחי, את מצב הרוח היהודי הטרגי הטיפוסי, ואכזבה אילמת המביאה הלם עמוק מאוד." למעשה, הביוגרפים של צ'אפלין סבורים כיום שלשחקן לא היו שורשים יהודיים.
כרכי הלקסיקון היהודי עברו דיגיטציה וזמינים במלואם באינטרנט.
הערות שוליים

↑  יעקב הלחמי, ‏כי מזרע היהודים הוא…, באתר בית הסרט העברי, 6 ביוני 2007
גלעם

|  נתונים כלליים |
| --- | --- |
 תקופת הפעילות:  העשור של 1940 – הווה 
 מיקום המטה:  מענית 
 ענפי תעשייה:  תעשיית המזון 
  
 he.galam.co.il
 
גָלְעָם בע"מ היא חברה המייצרת סוכרים ועמילנים לתעשיית המזון. בעבר הייתה החברה בבעלותו של קיבוץ מענית.
היסטוריה

מפעל גלעם נרשם כחברה על ידי תנועת הקיבוץ הארצי בשנת 1940 לשם עיבוד תוצרת חקלאית וכדי לספק פרנסה לקיבוצים שהוקמו באזור. הוא החל להיבנות בשנת 1942 עם הקמתו של קיבוץ מענית. מוצרי הראשונים היו שקי עמילן וחבילות גלוקוזה. ב-1962 פשט המפעל את הרגל ונסגר לזמן קצר.
ב-1970 מכר "הקיבוץ הארצי" את המפעל לקיבוץ מענית, והציב תנאי שרק חברי הקיבוץ החברים במפ"ם יהיו רשאים לעבוד במפעל.
המפעל התאושש בהמשך והגיע לרווחיות. בשנת 2008 הגיעו מכירותיו לסך של 483 מיליון שקל והרווח הנקי שלה עמד על 17 מיליון שקלים. ב-2015 עמדו מכירותיה על כ-450 מיליון שקלים והיא מציגה רווחיות.
בשנת 2010 רכשה קרן ההשקעות בראשית 30% מן החברה.
משנת 2001 הקיבוץ מחזיק באמצעות חברת גלעם במניות חברת "אנזומוטק" המפתחת תוספי מזון, והונפקה בנאסד"ק. בעת הנפקתה החזיקה החברה ב-40% מן החברה. ב-2014 מכר הקיבוץ חלק ממניות החברה תמורת 160 מיליון שקלים, והגיע ל-22% החזקה בחברה.
בשנת 2005 הקימה גלעם את חברת "דָּגַל" בו היא שותפה עם חברת א. דוידס. דגל עוסקת ביבוא, שיווק מכירה והפצה של חומרי גלם המיועדים לתעשיית המזון.
ב-2016 רכשה קרן פימי תמורת 290 מיליון שקלים את כל הבעלות על החברה מידי קיבוץ מענית ומידי קרן בראשית. בעת המכירה הועסקו במפעל 8 עובדים בלבד בני הקיבוץ מתוך 210 העובדים בישראל. העסקה לא כללה את החזקות גלעם בחברת אנזימוטק.
רוב מוצריה של החברה כיום משמשים לייצוא. בבעלותה גם שני מפעלים מחוץ למפעל במענית: מפעל בעיר בוטרופ בגרמניה בשם eurosweet בו מחזיקה החברה בשותפות עם שותף מקומי, המייצר תערובות המתקה נוזליות לשוק המזון באירופה, ומפעל בספרד.
לחברה שותפות בחברת "נוטריגל" שעוסקת בייצור מוצרים טבעיים, המיוצרים בתהליך עיבוד טבעי של פולי סויה.
גלעם מייצרת כיום מוצרי פרוקטוז, גלוקוזה ועמילנים לתעשיית המזון. בנוסף מייצר המפעל עמילנים לתעשיית שונות כגון תעשיית הנייר, הטקסטיל, הדבק והבניין. כמו כן תוצרי הלוואי הנותרים בעת ייצור מוצרי החברה נמכרים כמזון לבעלי חיים. החברה מייצרת ומשווקת מוצרים מוגמרים כקמח, אבקת אפייה, סירופים ועוד.
הערות שוליים

↑  מפת האזור בהוצאת מחלקת המדידות, 1949, עם סימון מפעל "גל עם" מצפון לקיבוץ המצוין בשם 'נרבתה (מענית)', באתר הספרייה הלאומית, אוסף המפות ע"ש ערן לאור
↑  ארנון לפיד, מענית: מנכ"ל "גלעם" פורש אחרי 38 שנים, באתר mynet, ‏31 במרץ 2015
↑  ראיון עם יוסי פלד, מנכ"ל גלעם , באתר tefen‏,
↑  גולן חזני, בלעדי לכלכליסט: מגעים ראשונים למיזוג בין גלעם לסולבר, באתר כלכליסט, 13 באוקטובר 2009
↑  שירי חביב ולדהורן, ‏קרן פימי בדרך לרכישת גלעם מקיבוץ מענית ב-300 מיליון שקל, באתר גלובס, 19 ביולי 2016
↑  סתיו שירייב, השקעה עשירית לקרן בראשית: תשקיע 94 מליון שקל בחברת רכיבי המזון גלעם, באתר ביזפורטל, 18 באוקטובר 2010
↑  ניר צליק, שווי מניות אנזימוטק שבידי המנכ"ל זינק ל־12 מיליון דולר, באתר כלכליסט, 29 בספטמבר 2013
↑  אריק בשן, מענית:מפעל גלעם שותף להנפקה בנאסד"ק, באתרmynet‏, 16 באוקטובר 2013
↑  טלי ציפורי, ‏קיבוץ מענית מעשיר את חשבון העו"ש שלו: ימכור מניות אנזימוטק תמורת 160 מיליון שקל, באתר גלובס, 25 בפברואר 2014
בית יעקב זוננברג

| --- | --- |

אחד הצילומים הראשונים של הבית (הקרוב משמאל), מעברו הדרומי של ואדי לוטם. אוסף זולטן קלוגר
 מידע כללי
 סוג:  בית מגורים
 כתובת:  שונמית 19, רמת התשבי
 מיקום:  חיפה
 מדינה:  ישראל
 הקמה ובנייה
 תקופת הבנייה:  1938–1940 (כשנתיים)
 תאריך פתיחה רשמי:  שנות ה־30 של המאה ה־20 
 אדריכל:  לאופולד קרקואר 
 סגנון אדריכלי:  הסגנון הבין-לאומי 
 מידות
 שטח:  742 מ"ר + מבנה שירות 29 מ"ר
 קומות:  3 
 קואורדינטות:  32°48′53″N 34°58′20″E﻿ / ﻿32.814739750578°N 34.972353182511°E﻿ / 32.814739750578; 34.972353182511
  (למפת חיפה מוגדלת) בית יעקב זוננברג(למפת חיפה רגילה) בית יעקב זוננברג(למפת הגליל המערבי רגילה) בית יעקב זוננברג(למפת הגליל המערבי מוגדלת) בית יעקב זוננברג
 
בית יעקב זוננברג הוא בית מגורים בחיפה שנבנה בשנות ה-30 של המאה ה-20 המשלב את הסגנון הבין-לאומי עם סגנון רומנטי וברוולדי הנחשב למופת אדריכלי, והמבנה הראשון שנבנה ברחוב שונמית בחיפה.